cyanic-selkie/wikianc huggingface dataset:
संन्यास
सन्यास भारतीय संस्कृति, खासतौर से हिंदू संस्कृति, में जिनगी जिए के आदर्श ब्यवस्था के रूप में बतावल गइल चार गो आश्रम सभ में से अंतिम हवे; पहिला तीन गो आश्रम, ब्रह्मचर्य, गृहस्थ आ वानप्रस्थ बाड़ें। एह ब्यवस्था में औरत-मर्द के जिनगी के अंतिम समय, यानी अगर औसत उमिर के सौ बरिस मानल जाय तब पचहत्तर के पार के उमिर, सांसारिक मोहमाया से मुक्त हो के बितावे के आदर्श बतावल गइल हवे। अइसन लोग के सन्यासी भा सन्यासिनी कहल जाला। हालाँकि, अगर केहू संसार से बैराग चाहे तब सन्यासी/सन्यासिनी बने खाती कवनो उमिर ना बा आ कबो एह तरह के जिनगी अपना सके ला।
सन्यास लेवे वाला ब्यक्ति के घर-परिवार के चिंता-बंधन छोड़ के, संसार के मोह-माया से मुक्त हो के, ध्यान-ज्ञान आ चिंतन मनन के जिनगी बितावे के होला। कई मायने में ई बौद्ध धर्म के भिक्खु/भिक्खुनी, जैन धर्म के साधु/साध्वी या ईसाई धरम के मोंक/नन नियर जिनगी से समानता वाला बिचार हवे। संसार के चीजन के मोह आ उपभोग के त्याग के अध्यात्मिक जिनगी बितावे के शैली हवे। महात्मा गाँधी के मोताबिक सन्यास के अरथ संसार के पलायन, यानी भागल, ना हवे बलुक ब्यक्ति के जवन ऊर्जा अपना खाती सुख एकट्ठा करे में लागे ले ओकरा के मोड़ के जन-कल्याण आ अच्छाई खाती लगावे के कोसिस सन्यास हवे।
नाइट ऑफ कप्स (फिलिम)
नाइट ऑफ कप्स (अंगरेजी:Knight of Cups) एक ठो अमेरिकी प्रायोगिक-ड्रामा फिलिम बा जे 2016 में रिलीज भइल।
कुवैत एयरवेज़
कुवैत एयरवेज़  कुवैत  क राष्ट्रीय वायु सेवा ह, जेकर मुख्यालय कुवैत अन्तर्राष्ट्रीय विमानक्षेत्र की परिसर में स्थित बा। इ कंपनी मध्य पूर्व, भारतीय उपमहाद्वीप, यूरोप, दक्षिण पूर्व एशिया एवं उत्तरी अमरीका में अनुसूचित अन्तर्राष्ट्रीय सेवा संचालित करेले। एकर प्रमुख आधार कुवैत अन्तर्राष्ट्रीय विमानक्षेत्र में आइल बा।
इतिहास
ए विमान सेवा का इतिहास 1953 मे व्यापारिन की एगो समूह द्वारा कुवैत सरकार की साथ 50:50 की भागेदारी मे शुरू कइल गइल कुवैत नॅशनल एयरवेज़ से शुरू होला।  ओही वर्ष ब्रिटिश ओवरसीज एयरवेज़ कॉर्पोरेशन क एगो सहायक कंपनी ब्रिटिश इंटरनॅशनल एयरलाइन्स,  जवन की कुवैत मे चार्टर्ड विमान सेवा और रखरखाव संबंधी सेवा प्रदान करे, ओकरी साथ एगो पाँच साल क अनुबंध कइल गइल। दुगो डकोटा विमानन की खरीदारी की साथ 16 मार्च 1954 से सेवा आरंभ हो गइल।
परिचालन की पहिला ही साल में ए विमान सेवा द्वारा 8966 यात्री लोग यात्रा कइल लो। जुलाई 1955 मे एकर नाँव कुवैत एयरवेज़ करा गइल और मई 1958 मे ब्रिटिश ओवरसीज एयरवेज़ कॉर्पोरेशन की साथ प्रबंधन और परिचालन खातिर एगो नया करार कइल गइल। अप्रैल 1959 मे कुवैत एयरवेज़ ब्रिटिश इंटरनॅशनल एयरलाइन क अधिग्रहण क लिहलस।
कंपनी संबंधी मामला
दिसंबर 2013 की जानकारी की अनुसार कुवैत एयरवेज़ कुवैत सरकार क पूर्ण स्वामित्व वाली कंपनी ह।
मुख्य अधिकारी
जनवरी 2016 की जानकारी की अनुसार अब्दुल्लाह अल शरहा एकर मुख्य कार्यकारी अधिकारी हवं।
मुख्यालय
अल फ़रवानियाह गवरनोरेट मे स्थित कुवैत इंटरनॅशनल एयरपोर्ट प कुवैत एयरवेज़ क मुख्यालय बा।
सहायक कंपनियाँ और गठबंधन
कुवैत एयरवेज़ क कईगो सहायक कंपनी बाड़ी स जवन की कुवैत एयरवेज़ की नियर निजीकरण की प्रक्रिया की अलग अलग चरण से गुजरत बाड़ी स।
आपन बढ़त माँग और 1990 मे भइल युद्ध की दौरान आपन सेवा चालू रखे खातिर कुवैत एयरवेज़ कई सारा एयरलाइन्स के साथ गठबंधनों कइले बा।
गंतव्य स्थान
नवम्बर 2013 ले, एकरी मुख्य मथक कुवैत अंतर्राष्ट्रीय हवाई अड्डा से, कुवैत एयरवेज एशिया, यूरोप, उत्तरी अमरीका और मध्य पूर्व की 34 अन्तर्राष्ट्रीय गंतव्य स्थान खातिर उड़ान भरे ले।
कोड साझा करार
निम्नलिखित एयरलाइन कंपनी से कुवैत एयरवेज क कोड साझा करार बा:
पाटन ब्लॉक
पाटन ब्लॉक भारत के झारखंड राज्य में एक ठो कसबा बाटे।
कुवैत एयरवेज़
वर्तमान जहाजी बेड़ा
जनवरी 2017 एकरी बेड़ा में निम्नलिखित जहाज शामिल रहली स:
एगो एयरबस A300-600, एगो A310-300, एगो A319, एगो A320, दुगो A340-500 और एगो बोईंग 747-8BBJ
नहान
नहान के एगो अउरी अरथ प्रसूति-स्नान भी होला। बच्चा होखला के बाद महतारी आ बच्चा के सउरि से बाहर निकले से पाहिले नहान करावल जाला।
कुछ ख़ास तिथी आ परब के भी नहान के नाँव से जानल जाला। जइसे खिचड़ी के नहान भा कातिक अस्नान।
विष्णुवर्धन (अभिनेता)
विष्णुवर्धन एक ठो भारतीय फिलिम एक्टर बाने।
सिजिगी
सिजिगी (Syzygy) कौनों गुरुत्वीय सिस्टम में तीन गो आकाशीय पिंड सभ के एक सीध में आ जाए के स्थिति के कहल जाला। एकर सभसे आम उदाहरण चंद्रमा के पृथ्वी के चक्कर लगावत समय सुरुज चंद्रमा आ पृथ्वी तीनों के एक लाइन में आ जाए के बा। हर अमौसा आ पुर्नवासी के सिजिगी के स्थिति होला।
भारतीय पद्धति में एकरा के युति आ वियुति के नाँव से जानल जाला। जब संदर्भ पिंड आ चक्कर लगावे वाला पिंड एकही ओर होलें तब एकरा के युति कहल जाला आ एकरे बिपरीत जब संदर्भ पिंड आ चक्कर लगावे वाला पिंड दुनों बिपरीत दिसा में होलें तब वियुति के दशा होले। उदाहरण खातिर अमौसा के स्थिति के सूर्य आ चंद्रमा के युति कहल जाई, आ पुर्नवासी के इनहन के वियुति के दशा होखी। चूंकि एह दुनों स्थिति में, तीनों पिंड एक सिधाई में होलें, दुनों के सिजिगी कहल जाला। अंग्रेजी में युति के कौन्जुगेशन आ वियुति के अपोजीशन कहल जाला।
सतबरवा ब्लॉक
सतबरवा ब्लॉक भारत के झारखंड राज्य में एक ठो कसबा बाटे।
सेलेना गोमेज
सेलिना मैरी गोमेज़ (Selena Marie Gomez; जनम: 22 जुलाई 1992) एगो अमेरिकी गायिका, ऐक्ट्रेस आ प्रोड्यूसर बाड़ी। लइकन के टीवी शो बार्नी एंड फ्रेंड्स में लउके वाली गोमेज के परसिद्धि मिलल जब ऊ डिज्नी चैनल के सीरीज विजार्ड ऑफ वैवरली पैलेस में अलेक्स रूसो के रोल कइली; ई धारावाहिक चार सीजन बदे 2007 से 2012 ले चलल।
महात्मा गाँधी
मोहनदास करमचंद गाँधी (2 अक्टूबर 1869 — 30 जनवरी 1948) जिनके महात्मा गाँधी के नाँव से आ गान्ही महात्मा, गान्ही बाबा आ बापू के नाँव से जानल जाला, भारत के आज़ादी की लड़ाई क एगो प्रमुख राजनैतिक आ आध्यात्मिक नेता रहलन। ऊ सत्याग्रह आ व्यापक सविनय अवज्ञा की सहारे अत्याचार के खिलाफत क शुरुआत करे वाला नेता रहलें। सत्य आ अहिंसा की आधार पर लड़ाई लड़िके भारत के आजादी दियावे में उनके योगदान खातिर उनके पूरा दुनिया में जानल जाला।
संस्कृत के महात्मा एगो आदर-सम्मान प्रगट करे वाला शब्द ह जेवना क प्रयोग इनका खातिर रवीन्द्रनाथ टेगौर कइलें। 2 अक्टूबर के उनकी जनम दिन के गाँधी जयंती के रूप में मनावल जाला आ दुनियाभर में एहिदिन अंतरराष्ट्रीय अहिंसा दिवस भी मनावल जाला।
गाँधी टोपी आ चरखा उनकी बिचारधारा क निशान बन चुकल बा।
साहित्यिक काम
गांधीजी एगो बड़ी नीक लेखक रहन। हरिजन के जोरे जोरे कै गो अखबारन के अनुवाद उ गुजराती मे कइले रहन।
बचपन
मोहनदास करमचंद गाँधी के जनम 2 अक्टूबर 1869 के एगो गुजराती हिंदू मोध बनिया परिवार में पोरबंदर (जेकरा के सुदामापुरी के नाँव से भी जानल जाला) में भइल जे काठियावाड़ प्रायदीप क एगो समुंद्र के किनारे बसल कस्बा हवे आ ओह जमाना में भारत राज के काठियावाड़ एजेंसी के अंदर पोरबंदर स्टेट के नाँव से रहल। इनके बाबूजी, करमचंद उत्तमचंद गांधी (1822-1885) पोरबंदर राज के दीवान (मुख्यमंत्री) रहलें। 2 अक्टूबर 1869 के इनहीं के घरे इनके मेहरारू पुतलीबाई आपन सभसे छोट बेटा, मोहनदास, के जनम दिहली। मोहनदास से बड़ एगो बहिन रालिताबेन (1862-1960) रहली आ सभसे बड़ संतान लक्ष्मीदास (c. 1860-1914) रहलें। मोहनदास बचपने में बहुत चंचल रहलें। इनके बहिन इनका बचपन के बारे में बतावेली कि इनके "सभसे प्रिय खेल कुक्कुरन के कान मिमोरल रहे"। भारतीय क्लासिक कथा सभ, खासतौर से सरवन के आ हरिसचंद राजा के कहानी के इनके बचपन पर बहुत परभाव परल। गाँधी अपना आत्मकथा में ई बात खुदे स्वीकार कइले बाने।
गाँधी के महतारी एगो धार्मिक औरत रहली आ परनामी वैष्णव हिंदू परिवार से रहली। उनके परभाव गांधी पर बहुत परल। 1874 में गांधी के पिताजी पोरबंदर छोड़ के राजकोट आ गइलें आ इहाँ के राजा के इहाँ दीवान बन गइलें। एकरे बाद पूरा परिवारो राजकोट आ गइल। 9 बरिस के उमिर में गाँधी के लोकल इस्कूल में एडमीशन भइल। इहाँ ऊ सुरुआती गणित, इतिहास, गुजराती भाषा आ भूगोल पढ़लें। इगारह बरिस के उमिर में उनके एडमीशन राजकोट के हाई इस्कूल में भइल। ऊ औसत दर्जा के बिद्यार्थी रहलें, कुछ इनामो जितलें, बाकी लजाधुर आ चुप्पा किसिम के रहलें आ खेलकूद में कौनों रूचि ना रहल; इनके साथी बस किताब आ इस्कूल में मिले वाला काम भर रहल।
मई 1883 में 13-साल के उमिर वाला मोहनदास के बियाह 14-साल के कस्तूरबाई माखनजी कपाड़िया (इनके पहिला नाँव के छोट क के "कस्तूरबा" बोलावल जाला आ अउरी लगाव के साथ "बा") के साथे भइल। एक्के साथ इनके अउरी भाई भतीजा लोग के भी बियाह सामूहिक कार्यक्रम में भइल रहे। एह चक्कर में इनके पढ़ाई के एक साल नोकसान भइल बाकी बाद में तेजी से पढ़ के आपन पढ़ाई कभर कइलेन। एकरे दू बरिस के बाद 1885 में गांधी के पीताजी के सरगबास भ गइल। गांधी ओह समय सोरह बरिस आ कस्तूरबा सतरह बरिस क रहली जब एह लोग के पहिला संतान पैदा भइल बाकी कुछे दिन जिए पवलस। एह दुनों मउअति से गांधी के मन बहुते ब्यथित भइल। बाद में चल के गाँधी के चार गो संतान भइल: सगरी बेटा लोग रहे, हरिलाल, 1888 एन जन्मलें; मणिलाल, 1892 में जनमलें; रामदास, 1897 में जन्मलें; आ देवदास के जनम 1900 में भइल।
नवंबर 1887 में 18-बरिस क गांधी अहमदाबाद के हाई इस्कूल से ग्रेजुएट भइलेन आ 1988 में भावनगर राज के समालदास कालेज में ऊँच शिक्षा खाती दाखिला लिहलें बाकी फिर छोड़ के वापिस पोरबंदर अपना घरे लवट गइलेन।
बैरिस्टरी
गांधी कौनों बहुत धनी परिवार से ना रहलें आ कालेज के पढ़ाई छोड़ चुकल रहलें। एही समय परिवार के परिचित आ पुजारी मावजी दवे जोशीजी इनका के सलाह दिहलें की लंदन जा के वकालत पढ़ें। जुलाई 1888 में कस्तूरबा आपन पहिला जियत बेटा के जनम दिहली आ गांधी के माई एह बारे में बहुत आश्वस्त ना रहली कि गांधी आपन परिवार के एह समय छोड़ के बिदेस जाँसु। गांधी अपना माई आ मेहरारू के सोझा किरिया खइलेन की ऊ बिदेस में जा के भी मांस ना खइहें, शराब आ औरतन से लम्मा रहिहें। गांधी के भाई लक्ष्मीदास, जे खुदे वकील बन गइल रहलें इनका के बढ़ावा दिहलें कि लंदन जा के पढ़े के चाहीं।
अठारह बरिस के उमिर में गांधी राजकोट से बंबई (अब मुंबई) आ गइलेन आ इहाँ मोधी बनिया लोग के साथे रहलें जबले की इंग्लैंड जाए वाला जहाज के जात्रा के इंतजाम ना भ गइल। 4 सितंबर 1888 के गांधी बंबई से लंदन खाती जहाज से चल दिहलें, इनके भाई इनका के चाहुंपावे आइल रहलें।
लंदन में गांधी वकालत आ बिधिशास्त्र (ज्यूरिसप्रूडेंस) के पढ़ाई कइलेन। लजाधुर होखे के बावजूद एगो पब्लिक ग्रुप से जुड़लें आ भाषण देवे के सीख्लें। शाकाहारी खाना के खोज में इनके परिचय एगो शाकाहरी रेस्टोरेंट से भइल जहाँ से हेनरी साल्ट के लेखन के बारे में जानकारी मिलल आ ई उनके लेखन से परभावित हो के शाकाहारी सोसाइटी में सामिल हो गइलेन। बाद में एह सोसाइटी के एक्सीक्यूटिव कमिटी में भी चुनल गइलें। यही जे इनके परिचय थियोसोफिकल सोसाइटी से भइल जे 1875 में वैश्विक (युनिवर्सल) भाईचारा खाती अस्थापित भइल रहल।बौद्ध आ हिंदू साहित्य के अध्ययन भी ई सोसाइटी करे। एहीजे गांधी गीता के पाठ करे से जुड़लें।
1891 के जून में, 22 बरिस के उमिर में, गांधी के "बार के काल आइल" (बैरिस्टर के रूप में कौनों पार्टी खाती वकालत क सके के दर्जा मिलल)। एकरे बाद इ भारत लवटलें। इहाँ आवे पर मालुम भइल महतारी के निधन हो चुकल बा आ परिवार के लोग ई खबर छिपा के रखले रहल। गांधी बंबई में वकालत सुरू कइलेन बाकी एह काम में बिफल रहलें काहें कि मानसिक स्थिति के कारन गवाह के क्रास-क्वेशचन करे में इनके दिक्कत भइल। लवट की राजकोट चल गइलेन आ उहाँ पेटीशन ड्राफ्ट करे के काम करे लागलें। एकरे बाद काठियावाड़ के एगो मुसलमान बैपारी इनसे संपर्क कइलेन आ दक्खिन अफिरका में जाये खाती पुछलें जहाँ उनके केहू भाई बैपारी रहलें आ उनके अइसन बैरिस्टर के जरूरत रहल जे काठियावाड़ के परंपरा से होखे। गांधी एकरे खातिर तइयार भ गइलेन कि ई ब्रिटिश उपनिवेश नटाल में कम से कम एक साल खातिर होखी।
गंगा नहान
गंगा नहान भा गंगा अस्नान हिंदू धर्म के माने वाला लोग खातिर एगो पबित्र आ धार्मिक रिवाज हवे जेवना में सभसे पबित्र मानल जाए वाली नदी गंगा में अपनी शारीरिक आ आत्मिक शुद्धी की इच्छा से नहाइल जाला।
कातिक महीना के पुर्नवासी के "गंगा नहान" के परब के रूप में मनावल जाला।
मनोज तिवारी
मनोज तिवारी (जन्म 1 फ़रवरी 1971) भोजपुरी फिल्म इंडस्ट्री के सुपरस्टार, राजनेता आ संगीत निर्देशक बानीं। तिवारी जी 16वी लोकसभा चुनाव में सांसद चुनल गइल बानीं।
फिल्मन में काम कइले से पहिले मनोज तिवारी तकरीबन दस साल भोजपुरी गायक की रूप में काम कई न। फेर सन 2003 में उ फिल्म 'ससुरा बड़ा पैसा वाला'में अभिनय कई न जवन मनोरंजन और आर्थिक दृष्टि से बहुत सफल फिल्म साबित भइल और मानल जाए लागल की भोजपुरी फिल्मन क नया दौर शुरू हो गइल बा। एकरी बाद उ दुगो और फिल्म 'दारोगा बाबू आई लव यू' और 'बंधन टूटे ना' नांव क फिल्मन में भी अभिनय कई न। मनोज तिवारी एगो टेलीविज़न कार्यक्रम 'चक दे बच्चे' में बतौर मेज़बान कार्य कई न। सन 2010 में मनोज तिवारी प्रतिभागी की तौर पर रियलिटी शो 'बीग बॉस' में हिस्सा लिह न। मनोज तिवारी और श्वेता तिवारी 'कब अइबू अंगनवा हमार' और 'ए भौजी के सिस्टर' नामक फिल्मन में साथ-साथ काम क चुकल बालो। सन 2011 की मध्य में मनोज और उनकी पत्नी रानी में अलगाव हो गइल। मनोज तिवारी नया धुन,गाना और अल्बम बनावल जारी रख न। उ अनुराग कश्यप द्वारा निर्देशित फिल्म 'गैंग्स ऑफ वासेपुर' खातिर एगो लोकप्रिय गीत 'जिय हो बिहार के लाला' भी गव न। मनोज तिवारी सन 2011में बाबा रामदेव द्वारा रामलीला मैदान पर शुरू कइल गइल भ्रष्टाचार विरोधी आंदोलन और अन्ना आंदोलन में भी सक्रिय रह न। 2009 में मनोज तिवारी समाजवादी पार्टी की ओर से राजनीति में आपन भविष्य अज़मव न लेकिन असफल रह न। फिलहाल तिवारी बीजेपी की तरफ से राजनीति में सक्रिय बा न और उतर-पूर्वी दिल्ली से संसद सदस्य हंव।
अमलाबाद
अमलाबाद भारत के झारखंड राज्य में एक ठो कसबा बाटे।
इमरान ख़ान
इमरान ख़ान पाकिस्तानी राजनीतिक नेता आ पाकिस्तान के परधानमंत्री बाड़ें जे भूतपूर्व पाकिस्तानी क्रिकेटर भी रह चुकल बाड़ें।
अँगारपाथर
अँगारपाथर भारत के झारखंड राज्य में एक ठो कसबा बाटे।
सुनील शेट्टी
सुनील शेट्टी (जनम 11 अगस्त 1961) एगो भारतीय फिलिम एक्टर बाने। हिंदी सिनेमा में काम करे के अलावा ई बिजनेसमैन भी बाड़ें।
बर्लिन इंटरनेशनल फिलिम फेस्टिवल
बर्लिन इंटरनेशनल फिलिम फेस्टिवल (अंग्रेजी: Berlin International Film Festival; Internationale Filmfestspiele Berlin), जेकरा के बर्निलाले भी कहल जाला, दुनिया के एक ठो परसिद्ध आ सभसे प्रमुख फिलिम फेस्टिवल आ मीडिया इवेंट बा। ई हर साल जर्मनी के बर्लिन शहर में आयोजित होला।
राजीव गांधी
राजीव रतन गांधी (20 अगस्त 1944 — 21 मई 1991) एगो भारतीय राजीनीतिक नेता रहलें जे भारत के छठवां परधानमंत्री के रूप में 1984 से 1989 ले एह पड़ पर रहलें। ई अपना महतारी इंदिरा गांधी के मडर के बाद परधानमंत्री के पद सम्हरलें। वर्तमान में इनके बेटा राहुल गांधी आ बिलिया प्रियंका गांधी दुनों जन राजनीति में बा आ पत्नी सोनिया गांधी लंबा समय से भारतीय राजनीति में पर्भावशाली नेता रह चुकल बाड़ी।
राजीव गाँधी जब परधानमंत्री बनलें, 40 बरिस के उमिर में भारत के परधानमंत्री बाने वाला सभसे कम उमिर के ब्यक्ति बनलें। 21 मई 1991 में एगो बम बिस्फोट में इनके ह्त्या क दिहल गइल।
अशोक कुमार
अशोक कुमार एक ठो भारतीय फिलिम एक्टर रहलें। उनके भाई के नाम किशोर कुमार रहली. ई कहल जाला कि गायक किशोर के मुंबई लियावे अशोक के बड़ा हाथ रहनी. खण्डवा में जनम भइ रहली अउर मुंबई सिनेमा में कइयो फिलिम करनी.
बबुआ कलां
बबुआ कलां भारत के झारखंड राज्य में एक ठो कसबा बाटे।
मैना
मैना कई प्रजाति के चिरइन के कहल जाला। ई सगरी चिरई सभ जे मैना कहि के बोलावल जालीं, दक्खिन एशिया आ मुख्य रूप से भारत के मूल निवासी हई स आ इहाँ से बाकी देसन में इनहन के फइलाव भइल हवे। कुछ जगह त इनहन के आक्रमणकारी प्रजाति के रूप में भी चिन्हित कइल गइल बा।
जीव बिज्ञान भा चिरई बिज्ञान के अनुसार, मैना अपने आप में कवनो जाति या प्रजाति ना हवे। इ तऽ एगो आम चलनसार नाँव हवे। आम आदमी कई प्रजाति के चिरइन सभ के सड़मेड़े मैना कहि के बोलावे ला। बैज्ञानिक बर्गीकरण के हिसाब से एह में कई प्रजाति के चिरई सामिल बाड़ी सऽ। मुख्य रूप से स्टर्लिंग परिवार की चिरइन के मैना नाँव से बोलावल जाला।
भोजपुरी के मैना शब्द संस्कृत भाषा से आइल मानल जाला। एकर उत्पत्ति संस्कृत की "मदना" से मानल जाला। मैना भारत आ एकरी आसपास की देसन में पावल जालीं आ इहाँ से दूसरी देसन में भी ले जाइल गइल बाड़ीं।
प्रजाति
कुल:पासरीफारमेस परिवार: स्टर्निडाई
नीचे मैना सभ के प्रजातिन के नाँव दिहल जा रहल बा:
असल मैना
अंग्रेजी में इनहन के "True" मैना कहल जाला। इनहन के नाँव नीचे बा:
नीचे दिहल प्रजाति सभ के भी अक्सरहा Acridotheres mynas सभ में सामिल क लिहल जाला:
नोट
<references group="नोट"/>
माला अरविंदन
माला अरविंदन एक ठो भारतीय फिलिम एक्टर बाने।
पुर्नवासी
पुर्नवासी या पुरनवासी (संस्कृत: पूर्णिमा; Full Moon, फुल मून) चंद्रमा के एक ठो अवस्था हवे, जहिया चंद्रमा आकाश में पूरा लउके ला आ हिंदू कैलेंडर में एक ठो तिथि भी हवे, जहिया महीना पूरा होला। चंद्रमा आधारित महीना सभ के नाँव भी एही आधार पर रखल जाला कि ओह महीना के पूर्णिमा (यानि अंतिम दिन) चंद्रमा कौना नक्षत्र में बाटे।
यूरोप के देस सभ के जनसंख्या अनुसार लिस्ट
यूरोप के देस सभ के जनसंख्या अनुसार लिस्ट (अंग्रेजी:List of European countries by population) में यूरोप के देस, टेरिटरी आ डिपेंडेंसी सभ के लिस्ट बनावल गइल बाटे।
लिस्ट
{{legend|#c0c0ff|European Union.}} {{legend|#c0ffc0|EFTA states.}} {{legend|#ffb6c1|Transcontinental countries largely located in Asia.}}
बागबेरा
बागबेरा भारत के झारखंड राज्य में एक ठो कसबा बाटे।
यूरेशियन प्लेट
यूरेशियन प्लेट भा यूरेशियाई प्लेट (Eurasian Plate) एक ठो टेक्टानिक प्लेट बा जेकरा ऊपर यूरेशिया महादीप (एह में परंपरागत रूप से यूरोप आ एशिया महादीप आवे लें) मौजूद बाटे, आ एकरा अपवाद के रूप में अरब के प्राय दीप, भारतीय उपमहादीप आ साइबेरिया के चर्स्की श्रेणी के पूरुब के हिस्सा नइखे शामिल आ एकर बिस्तार अटलांटिक आ आर्कटिक महासागर के कुछ हिस्सा भी बा जे समुंद्री क्रस्ट के रूप में बाटे।
मधु (अभिनेता)
मधु (अभिनेता) एक ठो भारतीय फिलिम एक्टर बाने।
भारत के परधानमंत्री
भारत क प्रधानमंत्री (Prime Minister of India) भारत सरकार के मुखिया, भारत के राष्ट्रपति क मुख्य सलाहकार, मंत्रिपरिषद के मुखिया, अउरी लोकसभा में बहुमत वाले दल क नेता होला लोग। ऊहे भारत सरकार की कार्यपालिका क नेतृत्व भी करे ला लोग।
नरेन्द्र मोदी भारत के वर्तमान प्रधानमंत्री बानी।
1857 के बिद्रोह
1857 के बिद्रोह (Indian Rebellion of 1857) भा 1857 के क्रांति भारत में भइल एक ठो बिद्रोह रहल जे ब्रिटिश ईस्ट इंडिया कंपनी के शासन के खिलाफ़ रहल आ मई 1857 से जुलाई 1859 ले चलल।  ई एक ठो सिपाही बिद्रोह के रूप में शुरू भइल जब ईस्ट इंडिया कंपनी के सेना के सिपाही 10 मई 1857 के, मेरठ छावनी से बिद्रोह के सुरुआत कइलें, आ ई जल्दिये पुरा उत्तर भारत में फइल गइल। बहादुर शाह जफर के भारत के बादशाह घोषित कर दिहल गइल आ अलग-अलग जगह पर अलग लोग एकर नेतृत्व कइल। बिहार आ सटल उत्तर प्रदेश के इलाका में बाबू कुँवर सिंह के नेतृत्व में ई लड़ाई लड़ल गइल। The rebellion posed a considerable threat to East India Company power in that region, and was contained only with the fall of Gwalior on 20 June 1858. एह बिद्रोह के कई ठो नाँव से जानल जाला, जइसे कि भारतीय बिद्रोह (इंडियन म्यूटिनी), भारत के प्रथम स्वतंत्रता संग्राम, 1857 के क्रांति, आ सिपाही बिद्रोह।
इस्लाम के पाँच गो अरकान
इस्लाम के पाँच अरकान या अरकान अल इस्लाम पाँच गो अइसन काम हवें जे इस्लाम धर्म माने वाला हर ब्यक्ति खाती जरूरी हवें आ इनहन के इस्लाम धर्म के आधार मानल जाला। अरकान के शाब्दिक अर्थ खम्हा भा पिलर होला आ एह टर्म के मतलब ई होला कि ई अइसन पाँच को खम्हा हवें जिनहन पर इस्लाम धर्म टिकल बाटे। इनहन के बिबरन परसिद्ध जिब्रील के हदीस में मिले ला।
एह पाँच गो चीज भा काम में मुसलमान के जिनगी जियल, प्रार्थना कइल, जरूरतमंद के चिंता आ मदद, खुद के पबित्रता आ तीर्थजात्रा सामिल बा, अगर ब्यक्ति एह में सक्षम होखे। सुन्नी, शिया आ अहमदिया मुसलमान लोग एह पाँचों बात के धर्म के मूल हिस्सा माने ला हालाँकि शिया लोग इनहन के एह नाँव से ना बोलावे ला।
नैंसी ग्रेस
नैंसी एन ग्रेस (अंग्रेजी: Nancy Ann Grace; जनम: 23 अक्टूबर 1959) एक ठो अमेरिकी कानूनी टिप्पणीकार आ टीवी पत्रकार बाड़ी। ई साल 2005 से 2016 ले एगो टीवी शो नैंसी ग्रेस के होस्ट कइली हे एचएलएन टीवी पर रात खा आवे वाला सेलिब्रिटी समाचार आ करेंट अफेयर संबंधी शो रहल। नैंसी कोर्ट टीवी के क्लोज़िंग आर्गुमेंट्स (1996–2007) के होस्ट भी रहल बाड़ी। एकरे अलावा ई लेखिका के रूप में  किताब ऑब्जेक्शन!: हाउ हाई-प्राइस्ड डिफेंस अटार्नीज, सेलिब्रिटी डिफेंडेंट्स, एंड अ 24/7 मीडिया हैव हाइजैक्ड आवर क्रिमिनल जस्टिस सिस्टम के सह-लेखिका रहली। ई सिंडिकेट कोर्टरूम रियलिटी शो (अदालत के सीन वाला रियलिटी शो) स्विफ्ट जस्टिस विद नैंसी ग्रेस में आर्बिट्रेटर के भूमिका कइली।
ग्रेस जार्जिया के अटलांटा में जिला अटार्नी के ऑफिस में प्रासीक्यूटर रहली। कई बेर ई मुद्दा सभ के एह तरीका से डिस्कस करे ली जेकरा के ई पीड़ित के अधिकार के पक्ष से बात कइल कहे ली, एह तरीका के बढ़ के बात करे के शैली के कारन इनके तारीफी भी होला आ आलोचना भी होला।
खोटांग जिला
खोटाँग जिला नेपाल के कोशी प्रदेश के 14 जिला सभ में से एगो ह। एकर जिला मुख्यालय दिक्तेल में पड़ेला। ई जिला के क्षेत्रफल 1,591 किमी² बा आ 2011 के जनगणना के हिसाब से जिला के जनसंख्या 206,312 बा।
भारतीय नेवी
भारतीय नौसेना भारत क नेवी हवे जेवन भारत की समुन्द्र क रक्षा करे ले।
चंद्रमा के कला
चंद्रमा के कला या चंद्रमा के अवस्था चंद्रमा द्वारा पृथ्वी के चक्कर लगावत समय चंद्रमा के जेतना हिस्सा पृथ्वी से देखले पर सूर्य के रोशनी से चमकत (प्रकाशित) लउके ला ओही के घटत बढ़त रहला के कहल जाला। जब चंद्रमा के कौनों हिस्सा पृथ्वी से देखला पर चमकत (प्रकाशित) ना लउके ( मने कि चंद्रमा ओह दिन देखाई ना पड़े) तब ई स्थिति के अमौसा (अंग्रेजी में न्यू मून) कहल जाला, एकरे उल्टा (बिपरीत) जहिया चंद्रमा के पृथ्वी के ओर वाला हिस्सा पूरा चमकत (प्रकाशित) लउके ला ओह दिन के पुर्नवासी (अंग्रेजी में फुल मून) कहल जाला।
भारतीय ज्योतिष में चंद्रमा के कला के आधार पर महीना आ तिथि के गणना होल। चंद्रमा आधारित कैलेंडर भी एही कला के अनुसार समय के माप आ लिस्ट बनावे के तरीका होला।
ईशान खट्टर
ईशान खट्टर एगो भारतीय एक्टर बाड़ें। ई एक्टर राजेश खट्टर आ नीलिमा अज़ीम के बेटा हवें आ शाहिद कपूर के सौतेला भाई हवें। हाल में इनके फिलिम धड़क रलीज भइल बा जेह में ई जान्ह्वी कपूर के साथे लीड रोल में बाड़ें।
बलियारी
बलियारी भारत के झारखंड राज्य में एक ठो कसबा बाटे।
सकल घरेलू उत्पाद
सकल घरेलू उत्पाद (अंग्रेजी:gross domestic product) या जीडीपी कौनों देस भा क्षेत्र में कौनो निश्चित समय अवधि में होखे वाला कुल उत्पादन के माप हवे। ई सगरी माल आ सेवा सभ के उत्पादन के बाजार मूल्य के मौद्रिक नाप हवे, यानी मुद्रा (रुपिया, डालर वगैरह में) ब्यक्त कइल जाला, आ आमतौर पर तिमाही (साल में चार बेर) या साल भर खाती मापल जाला।
नामिक (नॉमिनल) जीडीपी के अनुमान सामान्यतः पूरे देस या क्षेत्र के आर्थिक प्रदर्शन के निर्धारित करे खातिर इस्तेमाल होला, आ अंतर्राष्ट्रीय स्तर प आपस में तुलना करे खाती होला। हालाँकि, मुद्रास्फीति के दर अलग-अलग देसवन में अलग-अलग होख्ले के कारण, तुलना करे खातिर नॉमिनल जीडीपी के बहुत नीक तरीका ना मानला जाला। मुद्रास्फीति के परभाव के हटा के तुलना करे खाती जीवनयापन में होखे वाला खर्चा के दर के धियान में रख के परचेजिंग पावर पैरिटी (पीपीपी) के आधार पर होखे वाली गणना के इस्तेमाल कइल जाला।
परिभाषा
ओईसीडी (OECD) द्वारा सकल घरेलू उत्पाद के परिभाषा दिहल गइल बा कि ई "सगरी निवासी आ संस्थागत इकाई सभ द्वारा उत्पादन के प्रक्रिया में कुल जोड़ल गइल वैल्यू (वैल्यू एडेड; जेह में उत्पाद के सभ के मूल्य में कौनों अन्य टैक्स भी होखे तब ओकरा के जोड़ल गइल होखे, सब्सिडी घटा दिहल गइल होखे) के एक ठो समेकित माप हवे।” अंतर्राष्ट्रीय मुद्रा कोष (आईएमऍफ़) के अनुसार "जीडीपी, अंतिम उत्पाद आ सेवा सभ के मौद्रिक मूल्य हवे - मने कि, अइसन जे अंतिम प्रयोगकर्ता द्वारा खरीदल जालीं - जिनहन के उत्पादन कौनों देस में एगो निश्चित समय अवधि (साल भा तिमाही में) होखे ला।"
कुल जीडीपी के कई हिस्सा में तूर के भी बतावल जा सके ला, मने कि अर्थब्यवस्था के अलग-अलग इंडस्ट्री भा सेक्टर अनुसार, जइसे कि खेती के सेक्टर के जीडीपी केतना रहल। जीडीपी आ कुल जनसँख्या के अनुपात के प्रति ब्यक्ति जीडीपी (या जीडीपी पर प्रति ब्यक्ति आय) कहल जाला आ ई कौनों इलाका में जिनगी के स्तर के सूचक के रूप में इस्तमाल होला। जीडीपी के बिस्व अर्थब्यवस्था के बढ़ती आ बिकास के सभसे प्रमुख सूचक के रूप में भी मानल जाला।.
मैरी क्यूरी
मैडम मैरी क्यूरी, Maria Salomea Skłodowska-Curie (7 नवंबर 1867 – 4 जुलाई 1934) एगो पोलिश आ फ्रांस में माइनारिटी पोलिश बैज्ञानिक रहली। फिजिक्स में इनके मूलभूत योगदान रहल आ रसायन बिज्ञान में रेडियोएक्टिविटी के क्षेत्र में खास काम कइली। इनके योगदान खाती इनके नोबेल सम्मान दिहल गइल; नोबेल इनाम पावे वाली ऊ पहिली औरत रहली आ पहिली अइसन ब्यक्ति रहली जेकरा के ई सम्मान दू बेर मिलल होखे।
अमौसा
अमौसा या अमावस (संस्कृत: अमावस्या, अंग्रेजी: New Moon) चंद्रमा के एक ठो अवस्था हवे, जहिया चंद्रमा आकाश में ना लउके ला आ हिंदू कैलेंडर में एक ठो तिथि भी हवे, जहिया महीना क अन्हार के पाख पूरा होला। दक्खिनी भारत में प्रचलित कैलेंडर के अनुसार एह दिन महीना के अंत होला। हिंदू धर्म में तीन गो अमौसा सभ के खास महत्त्व हवे - कुआर के महालय अमौसा, कातिक के अमौसा यानी दिपावली, आ तीसरा माघ के अमौसा जेकरा के मौनी अमौसा के रूप में मनावल जाला।
बेन कार्लिन
फ्रेडरिक बेंजामिन "बेन" कार्लिन (जनम 27 जुलाई 1912 – 7 मार्च 1981) एगो आस्ट्रेलियाई एडवेंचरर रहलें जे एगो एम्फीबियस गाड़ी (पानी आ जमीन दुनों पर चले वाली) पर सवार हो के पुरा दुनिया के चक्कर लगावे वाला पहिला आ अब ले के एकलौता व्यक्ति रहलें।
अपने सैनिक जीवन के दौरान उनुके एगो आइडिया आइल रहे आ एही कारण ऊ हनीमून के रूप में अटलांटिक महासागर के पार करे के योजना बनवलें। एगो फोर्ड जी॰पी॰ए॰ (जवन फोर्ड जी॰पी॰डब्लू॰ के सुधार रहे) के हाफ़ सेफ़ (आधा सुरक्षित) नाँव रखलें आ एही में सवार हो के ऊ अटलांटिक पार करे के योजना बनवलन। कई बेर के प्रयास के बिफल होखे के बाद ऊ अंत में 1951 में अटलांटिक पार करे में सफल भइलें।
एह सफलता से खुस हो के बाद में ऊ पुरा दुनिया के चक्कर एही गाड़ी कम नाव से लगा दिहलें। 13 मई 1958 के ऊ वापस अमेरिका पहुँच के आपन ई यात्रा पूरा कइलें। अइसन करे वाला ऊ पहिला आ आखिरी व्यक्ति रहलें। एह यात्रा में कार्लिन आ उनुके गाड़ी हाफ़ सेफ़ 17780 km के यात्रा समुंद्र में आ 62744 km यात्रा जमीन पर, दस साल में पूरा कइल आ 38 गो देसवन से गुजरल जवना के कुल खर्चा $35,000 आइल।
खगोलशास्त्रीय साल
खगोलशास्त्रीय साल नंबरिंग खगोलशास्त्र में प्रयोग होखे वाला सिस्टम हवे जेवना में दशमलव के सटीकता से पालन कइल जाला आ एही से एह में साल 0 भी होला। आम ग्रेगोरियन कैलेंडर में जौना के 1 ईसा पूर्व लिखल जाला ओहके एह सिस्टम में साल 0 लिखल जाला।
लाल किला
लाल किला (Red fort) भारत के राजधानी दिल्ली नगरे एगो इतिहासीक किला बाटे। ई किला मुगल शासक लोग के मुख्य निवासस्थान रहल, लमसम 200 बरिस ले जब ले कि 1857 मे अंतिम मुगल बादशाह के अंगरेज लोग देस निकाला ना दे दिहल। ई दिल्ली के बीचोबीच के इलाका मे बा आ इहाँ कए गो म्यूजियम स्थापित कइल गइल बाने। मुगल शासन काल मे ई खाली मुगल बादशाह लोग के बास करे के जगह भर ना रहल बलुक राजकाज से अउरी मुगल राजा लोग के पारिवारिक कारपरोज से जुड़ल आयोजन आ राजनीतिक घटना सभ के केन्दरो रहल, नगीचे के इलाका प एह जगह के बहुत परभाव भी रहल।
पाँचवाँ मुग़ल बादशाह शाह जहाँ द्वारा ई किला 1639 में बनवावल गइल जब किलेबंदी (देवाल आ गेट) के भीतर ऊ आपन राजधानी शाहजहानाबाद बसवलें। लाल रंग के बलुआ पाथर से बनल होखे के कारन एकर नाँव लाल किला रखाइल। ई किला 1546 में इस्लाम शाह सूरी के बनवावल सलीमगढ़ किला के ठीक बगल में बाटे। शाही आवास के भवन सभ एक कतार में बनल बाने आ ई एगो नहर के किनारे बनावल गइल बाने। एह नहर के नहर-ए-बहिश्त यानी "स्वर्ग के नहर" नाँव दिहल गइल रहे। किला के बनावट आ आर्किटेक्चर के परभाव एकरे बाद बने वाला कई गो किला आ भवन सभ पर पड़ल।
घनत्व
घनत्व भा डेंसिटी, तकनीकी भाषा में, कौनों द्रब्य के आयतन द्रब्यमान घनत्व, एक इकाई आयतन में ओकरे कुल द्रब्यमान के माप हवे। एकरा के चिन्हित करे खाती बिज्ञान में यूनानी अक्षर "रो" (ρ) या अंग्रेजी के अक्षर "डी" (D) के इस्तेमाल कइल जाला। गणित के द्वारा बतावे खाती ई द्रब्यमान भागे आयतन के रूप में परिभाषित कइल जाला:
अभय देओल
अभय देओल एक ठो भारतीय फिलिम एक्टर बाने।
लाल किला
वर्तमान में, हर साल भारत के आजादी के राष्ट्रीय परब स्वतंत्रता दिवस (15 अगस्त) पर भारत के परधानमंत्री किला के मुख्य दरवाजा पर तिरंगा फहरावे लें आ किला के प्राचीर से राष्ट्र के संबोधित करे लें।
घनत्व
अंतरराष्ट्रीय मानक में एकर इकाई किलोग्राम/घनमीटर (kg/m3) होला।
लाल किला
2007 में लाल किला परिसर के यूनेस्को द्वारा बिस्व धरोहर स्थल के रूप में मान्यता दिहल गइल।
नाँव
किला के वर्तमान चलनसार नाँव, हिंदुस्तानी भाषा में लाल क़िला हवे। अंग्रेजी में एकरा के रेड फ़ोर्ट कहल जाला ले "लाल किला" के अनुवाद हवे। मूल रूप से, मुगल बादशाह लोग के आवास रहल एह किला के "क़िला-ए-मुबारक़" नाँव रहल। एकरे अलावा, आगरा के किला के भी "लाल किला" कहल जाला।
प्रमुख भवन आ संरचना
किला के सभसे प्रमुख चीज जे ठीक से बचल बा ओह में किला के देवाल आ प्राचीर, मेन गेट, कुछ हाल आ नदी के पूरबी किनारा पर बनल आवासी भवन बाने। किला के अंग के रूप में, आ किला के भीतर मौजूद भवन आ बिल्डिंग सभ में से कुछ प्रमुख के बिबरन नीचे दिहल जा रहल बाटे:
लाहौरी गेट
लाहौरी गेट, लाल किला के मुख्य दरवाजा हवे, नाँव एह कारन रखल गइल बा कि ई लाहौर के ओर मुँह कइले बाटे। औरंगजेब के समय में एह दरवाजा के सामने वाला हिस्सा में सुरक्षा खातिर एगो अउरी देवाल बना दिहल गइल। एह नया निर्माण खातिर शाहजहाँ के कहनाम रहल कि "सुघर दुलहिन के मुँह पर पर्दा डाल दिहल गइल"। भारत के आजादी (1947) के बाद से एही गेट पर 15 अगस्त के तिरंगा झंडा फहरावल जाला आ भारत के परधानमंत्री इहाँ से देस के संबोधित करे लें।
दिल्ली गेट
दिल्ली दरवाजा, किला के दुसरा प्रमुख दरवाजा हवे। ई दक्खिन मुँह के बा आ अपना बनावट में बहुत कुछ लाहौरी गेट के नियन बाटे। एह दरवाजा के दूनो ओर एकहक ठो बड़हन आकार के हाथी बनल बाने। 1903 में लार्ड कर्जन इनहन के मरम्मत करववले रहलें जबकि इनहन के औरंगजेब के समय में गिरवा दिहल गइल रहल।
छत्ता चौक
छत्ता चौक मूल रूप से बजार के रूप में बनावल गइल रहेल ई लाहौरी गेट के बगल में बा आ एकरा सोझा खुला मैदान नियर बाटे। मुगल दौर में इहाँ शाही भवन में निवास करे वाला लोग के खातिर रेशम, गहना-गुरिया आ अउरी कई तरह के सामान सभ के बजार लागे। बजार के आगे मैदान आ ओकरे बाद उत्तर-दक्खिन के एगो सड़क बा। ई सड़क किला के दू हिस्सा में बाँटे ले, पच्छिमी हिस्सा मलेटरी सरंजाम खातिर इस्तेमाल होखे आ पूरबी हिस्सा आवास के रूप में रहल। एही सड़क के दक्खिनी छोर पर दिल्ली गेट बाटे।
नौबत खाना
छत्ता चौक के किलेबंदी वाली देवाल भीतर के हिस्सा में जहाँ खतम होला ओकरे आगे ई भवन बा। नौबतखाना भा नक्कारखाना के नाँव से जानल जाला। 1857 के बिद्रोह के बाद एकरे बगल वाली बाँह आ साम्हने के तालाब के ढाह दिहल गइल रहे।
दीवाने-आम
नक्कार खाना से हो के एह अंदरूनी हिस्सा में जाइल जाला जहाँ आम जनता के सुनवाई खातिर दरबार रहल। ई 540 ft चाकर आ 420 ft गहिराई वाला हिस्सा बाटे, चारों ओर गैलरी बा जेह में पहरेदारी होखे। एकरे सभसे अंदरूनी हिस्सा में पब्लिक के सुनवाई होखे। हाल के खम्हा आ हाल के सफेद चुनाम से सजावट कइल गइल रहे। एकरे पछिला हिस्सा में झरोखा बा जहाँ से बादशाह जनता के दर्शन दें।
दीवाने-आम के इस्तेमाल राजकाज के काम खातिर भी होखे। एकरे आगे के अँगनाई के बाद मरदाना हिस्सा बाटे आ एकरे बाद आवास वाला हिस्सा शुरू होला।
बालकुंद्रा
बालकुंद्रा भारत के झारखंड राज्य में एक ठो कसबा बाटे।
श्रीराम लागू
श्रीराम लागू एक ठो भारतीय फिलिम एक्टर बाने।
भारत के नाँव
भारत, भारत वर्ष, हिंदुस्तान आ इंडिया नियर कई ठे नाँव के प्रयोग वर्तमान भारत गणतंत्र खातिर होला जबकि इतिहासी अर्थ, एह सभ के, कुछ न कुछ अंतर लिहले बाटे।
भारत
संछेप मे भारत" या पूरा "भारत वर्ष", के दू गो उत्पत्ति बतावल जाले। पहिला मत के हिसाब से वैदिक समूह भारत लोग के नाँव के आधार पर एकर नाँव भारत पड़ल। दूसरा मत के अनुसार कथा के पात्र दुष्यंत-शकुंतला के लरिका भरत (सम्राट) के नाँव पर एह देस के नाँव भारत पड़ल।
वर्तमान में ई आजाद भारत गणतंत्र, संप्रभु राष्ट्र, के सभसे प्रचलित नाँव (एह देस के अंदर) बाटे।
इंडिया
इंडिया (India) भारत के अंग्रेजी भाषा में आधिकारिक आ प्रचलित नाँव बाटे।
हिंदुस्तान
हिंद या हिंदुस्तान फ़ारसी भाषा से निकलल शब्द, वर्तमान भारत गणतंत्र खातिर इस्तेमाल होला। हालाँकि, ई कब्बो ख़ाली उत्तरी भारत खातिर भी इस्तेमल होला आ कबो बड़ा भारत खातिर भी।
जम्बुद्वीप
जम्बुद्वीप भा जंबूद्वीप भारत के प्राचीन नाँव रहल हवे। अभिन भी ई नाँव बौद्ध आ हिंदू कथा आ पौराणिक संदर्भ में इस्तमाल होला। कहीं ई वर्तमान दक्खिनी एशिया खातिर इस्तमाल होला आ कहीं पूरा एशियाई महादीप खातिर भी। बौद्ध ग्रंथ सभ में ई इलाका मेरु परबत के दक्खिन में मौजूद बतावल गइल बा।
फाल्कनाइडी
फाल्कनाइडी (Falconidae) चिरई सभ के परिवार बाटे। फाल्कन आ काराकारा (Caracara) के लगभग 60 गो प्रजाति होलीं जवन सामूहिक रूप से फाल्कनाइडी परिवार के सदस्य बाड़ी। एह परिवार के दू गो उपपरिवार में बाँटल जाला, पॉलिबोरीनाइ, जवना में काराकारा आ जंगल फाल्कन आवेलें आ फाल्कनाइनी जवना में फाल्कन, कीस्ट्रल आ फाल्कनेट सभ आवेलिन। ई चील्ह (Accipitridae) से अलग होलीं काहें की एह परिवार के चिरई चोंच से शिकार करेलीं आ एकरे खातिर चोंच के अंदर किनारे दाँत होला।
बाँधगोडा
बाँधगोडा भारत के झारखंड राज्य में एक ठो कसबा बाटे।
केदारनाथ सिंह
जिनगी
सुरुआती पढ़ाई, अपना गाँव चकिया के लगे के बैरिया से भइल आ ओके बाद बनारस के उदय प्रताप कालेज से। काशी विश्वविद्यालय से बीए आ एमए के पढ़ाई-लिखाई भइल आ रिसर्च के दौरान उदय प्रताप कालेज में कुछ दिन खाती पढ़वलें। एकरे बाद गोरखपुर के सेंट एंड्रूज कालेज आ पड़रौना के उदित नारायण डिग्री कालेज में पढ़वलें। पड़रौना से ई दिल्ली चल गइलेन जब जेएनयू में इनके जगह मिल गइल। एहिजे से रिटायर भइलें।
दिल्लिये में इनके 19 मार्च 2018 के निधन भ गइल।
दान
दान संस्कृत शब्द के अरथ होला केहू के कुछ दिहल। दान के हिंदू, बौद्ध, जैन आ सिख धरम में एगो पबित्र काम मानल जाला। भारतीय परंपरा में ई मानल जाला की दान दिहले से व्यक्ति में दानशीलता आ त्याग के भावना पैदा होले।
सीआईडी (धारावाहिक)
सीआईडी  एगो भारतीय हिंदी धारावाहिक हवे जेवन सोनी टीवी पर प्रसारित हो रहल बा।एकर पहिला प्रसारण  21 जनवरी 1998 के भइल। एकर निर्माता बृजेन्द्र पाल सिंह और प्रदीप उपूर आ निर्देशक राजन वाघधरे, सीबा मिश्रा, संतोष शेट्टी, सलिल सिंह और  नितिन चौधरी बाड़ें।
ज्यूसेप्पी वेर्दी
ज्यूसेप्पी वेर्दी (9 चाहे 10 अक्टूबर 1813 – 27 जनवरी 1901) एगो इटैलियन संगीतकार आ ऑपेरा कंपोजर रहलें। इनके जनम बुसेतो के नगीचे भइल आ परिवार बहुत धनीमनी ना रहल बाकी ई एगो लोकल संरक्षक के सहारे संगीत के अध्ययन कइलें आ अपना तीस बरिस के उमिर तक पहुँचत-पहुँचत एगो अगुआ ऑपेरा कंपोजर के रूप में परसिद्ध हो चुकल रहलें।
इनके कंपोज कइल ओपेरा में से कुछ प्रमुख बाड़ें: नाबुको (1842), एइडा (1871), रेक्वीम (1874), ओतेलो (1887) आ फाल्स्ताफ (1893)।
ब्रिटिश राज
ब्रिटिश राज या अंग्रेजी राज (British Raj) भारतीय उपमहादीप में ब्रिटिश मुकुट के शासन के कहल जाला जे 1858 से ले के 1947 ले रहल। सन् 1911 ले एह साम्राज्य के राजधानी कलकत्ता रहल आ एकरे बाद दिल्ली।
ब्रिटिश राज के डाइरेक्ट रूल आ क्राउन रूल (रूल मने शासन) भी कहल जाला।
प्रताप शर्मा
प्रताप शर्मा एक ठो भारतीय फिलिम एक्टर, लेखक, नाटककार आ बाल साहित्य लिखे वाला रहलें।
सल्वाडोर डाली
सल्वाडोर डाली स्पेन के एगो पेंटर रहलें।
भारतीय सेना
भारतीय सेना भारत के हथियारबंद सेनादल के सभसे प्रमुख आ धरती पे लड़े वाली सेना (थलसेना) हवे। एकर अस्थापना सन् १९४७ में भइल जब भारत अंग्रेजी राज से स्वतंत्रत भइल।
बरही, हजारीबाग
बरही, हजारीबाग भारत के झारखंड राज्य में एक ठो कसबा बाटे।
गंगा नदी बेसिन
गंगा नदी बेसिन (Ganges river basin) गंगा नदी थाला भारत के सबसे बड़हन नदी बेसिन हवे। गंगा नदी के एह नदी थाला में अइसन सगरी इलाका सामिल बा जहाँ के पानी ढाल की अनुसार बह के गंगा नदी में पहुँचेला आ गंगा नदी द्वारा समुंद्र ले पहुंचावल जाला। ई नदी थाला, ब्यापक रूप से देखल जाय तब, गंगा-ब्रह्मपुत्र-मेघना नदी बेसिन के हिस्सा हवे।
एक तरीका से देखल जाय त, गंगा-ब्रह्मपुत्र आ सुरमा-मेघना नदी सभ के डेल्टा एक दुसरे के साथे संजुक्त रूप से मिलल डेल्टा सिस्टम हवे जहाँ ई नदी सब कई धारा में बिभाजित हो जालीं आ एक दुसरे के साथे मिल के एगो जटिल आ बिसाल डेल्टा बनावे लीं; ई दुनिया के सभसे बड़हन डेल्टा हवे। एही से इनहन के ब्यापक रूप से एकही बिसाल नदी थाला मानल जा सके ला। एह तरीका से ई गंगा-ब्रह्मपुत्र-मेघना थाला (नक्शा देखल जाय) एशिया महादीप के एगो महत्वपूर्ण नदी थाला हवे जेकर बिस्तार एशिया के पाँच देसन में बाटे: तिब्बत, भारत, नेपाल, भूटान आ बांग्लादेस में। हालाँकि, अगर खाली गंगा नदी के बेसिन के बात कइल जाय, एकरा ब्रह्मपुत्र के साथे संगम से पहिले, तबो एह में चार गो देसन, तिब्बत, भारत, नेपाल, आ बांग्लादेस के हिस्सा (भूटान के छोड़ के जे ब्रह्मपुत्र थाला में गिनल जाला) सामिल होखे लें।
भारत में बिस्तार
भारत के राज्यन में एकरे बिस्तार के राज्यवार आँकड़ा नीचे दिहल गइल बा :
पाब्लो पिकासो
बीसवीं सदी के पहिला दसक में ऊ आपन पुरान पारंपरिक शैली के छोड़ि के तमाम दूसर विचार आ सिद्धांतन के लेके प्रयोग शुरु कइलें। एह रचनाकाल में पेंटर हैनरी मैटिस उनकरा के पेंटिग में रेडिकल तकनीक इस्तेमाल करे खातिर प्रेरित कइलें। ए दौर में इ दूनों कलाकारन के बीच प्रतिस्पर्धा के वजह से कला जगत के बहुत नायाब चीज हासिल भइली स। एही से आधुनिक कला में ए दूनों कलाकारन के अगुवा मानल जाला।
जीवनी
पिकासों के जनम स्पेन के शहर में भइल रहे। उनकर पिता डोन खोसे रुइज़ ब्लास्को एगो मशहूर चित्रकार रहलन आ उनक उनकी माता मारिया पिकासो लोपेज़ जेनोआ इलाके क एगो इतालवी मूल के परिवार से रहली। पिकासो के धार्मिक दीक्षा कैथोलिक रीति से भइल रहे बाकी ऊ बाद में नास्तिक हो गइल रहलें। पिकासो के पिता खुद एगो पेंटर रहला के साथे साथ चित्रकला क प्रोफेसर भी रहलन । चित्रकला क ओर पिकासों के झुकाव लरिकइए में लउक गइल रहे। उनकरा महतारी के मुताबिक पिकासो के मुंह से पहिलका शब्द 'पिज़' 'पिज़' निकलल रहे। 'पिज़' के स्पेनिस में पेन्सिल कहल जाला। पिकासो जब सात साल के रहलन त उनकर पिता उनकरा के चित्रकला में बकायदा प्रशिक्षण देबे शुरू कइ देहलें। 1891 में पिकासो के पिता स्पेन के शहर 'ला कोरुना' आ गइलें। इहवां उ स्कूल ऑफ फाइन आर्ट के प्रोफेसर क रूप में काम शुर कइलें। ए शहर में ऊ परिवार के साथे चार साल बितवलें। उहवें उनका के पिकासो के प्रतिभा क पता चलल। एक दिन ऊ आपन अधूरा पेंटिंग में पिकासो के रंग भरत देखलन। पिकासो के हाथ में एतना सफाई रहे कि उनकर पिता अपना बेटा के अपनो से आगे मान लिहलें आ ओकरा बेद से खुद पेंटिंग कइल छोड़ दिहलें।
1895 में पिकासो के छोट बहिन के डिप्थिरिया के वजह से देहांत हो गइल। ए दुखद घटना से पिकासो के बालक मन पर बड़ा गहरा सदमा पहुंचल। एह घटना के बाद उनकर पिता अपना परिवार क साथे स्पेन के शहर बार्सिलोना आ गइलें आ उहवां के स्कूल ऑफ फाइन आर्ट्स में प्रोफेसर के रूप में अध्यापन कार्य शुरू कइलें। इहवां ऊ अकादमी के अधिकारी लोगन से पिकासो के उच्च प्रशिक्षण में दाखिला खातिर निवेदन कइलें। अकादमी में दाखिला खातिर इम्तिहान आ मौखिक सवाल-जवाब के जवन औपचारिकता के पूरा करे में दूसर छात्रन के महीना दिन के समय लाग जात रहे ओकरा के पिकासो एके हफ्ता में पूरा कइ दिहलें आ मात्र 14 बरिस के उमिर में उनकर ए अकादमी में दाखिला हो गइल। पिकासो इहवां ओइसे त अनुशासन के मामला में खरा ना उतरलें बाकी इहवां उनकर कइगो दोस्त मित्र जरूर मिललें जवन उनकरा पेंटिंग शैली आ सोच के जिनगी भर प्रभावित कइलें।
कामकाज
साल 1900 में पिकासो पेरिस आ गइलें। पेरिस को ओ समय यूरोप में कला के केंद्र मानल जात रहे। अपना जीवन काल के एह समय में ऊ भांड़न, मसखरन आ गिटारवादकन के चित्र बनवलें। साल 1906 में आपन मशहूर पेंटिग 'एविगनन की महिलाएं' पर काम शुरू कइलें आ एक बरिस के मेहनत के बाद एकरा के बना के पूरा कइलें। साल 1909 में पिकासो पेंटिंग में घनवाद सिद्धांत के जनम दिहलें आ ओकर सैद्धांतिक ढांचा खड़ा कइलें। उनकर ई शैली अगिला 60-70 बरिस तक बहस आ चर्चा क विषय बनल रहे जवन दुनिया भर के कलाकारन के प्रभावित कइलस। ए शैली में पिकासो हर किसिम के रंग आ रेखांकन के प्रयोग कइलन। पिकासो एह कालखंड में मशहूर कलाकार एंग्रेस के पेंटिंग में खास दिलचस्पी लिहलें आ एही प्रभाव में औरतन पर कइगो पेंटिंग कइलन।
शैली
पिकासो अपना जिनिगी तकरीबन 50,000 कलाकृतियन के निर्माण कइलन। पिकासो ओइसे त कला के कइगो क्षेत्र में महारत हासिल कइलें बाकी उनकरा के असली सफलता पेंटिंग में मिलल रहे। अपना पेंटिग में उ रंग से जेयादा रेखांकन पर जोर देत रहलन। कई बेर ऊ आपन पेंटिग में टेक्सचर बनावे खातिर बालू के प्रयोग भी करत रहलें। उ अपना पेंटिंग बनावे में कौनो माॉडल आ दृश्य से प्रेरणा लेबे के बजाय अपना यादाश्त आ स्मृति के इस्तेमाल करत रहलें।
राजनीतिक विचार
पिकासो अपना विचारधारा खातिर स्वेच्छा से देस निकाला स्वीकार क लिहलें आ कसम खइलें कि जबतक स्पेन में रिपब्लिकन शासन ना स्थापित हो जाई तब तक ऊ देस ना लवटिहें। पिकासो अपना पेंटिग से जिनिगी में बेहिसाब दौलत कमइलें। आज तक इतिहास में कवनो कलाकार भा रचनाकार के इ सौभाग्या प्राप्त ना भइल। ऊ निजी पेंटिग आ संग्रह खातिर मुहमांगा फीस वसूलत रहलें बाकी सार्वजनिक संग्रहालय के ऊ आपन पेंटिंग मुफ्त में दे देत रहलन।
ऊटी
उदगमंडलम् चाहे ऊटी (Ooty) तमिलनाडु में एगो कस्बा आ म्युनिस्पैलिटी बा आ ई एगो परसिद्ध हिल इस्टेशन ह। ई नीलगिरि जिला के मुख्यालय भी बा। नीलगिरी के पहाड़ी पर 2240 m के ऊँचाई पर मौजूद ई जगह एगो परसिद्ध पहाड़ी पर्यटन स्थल बा। कोयंबटूर से 86 किमी उत्तर आ मैसूर से 158 किमी दक्खिन में मौजूद ई कस्बा नीलगिरि घाट सड़क आ नीलगिरि माउंटेन रेलवे से जुड़ल बाटे आ गर्मी के सीजन खातिर एगो पापुलर पर्यटन केंद्र हवे। 2011 में एह कस्बा के कुल आबादी 88,430 रहल।
मूल रूप से ई एरिया टोडा लोग के रहल जे अठारहवीं सदी के अंत के समय में ईस्ट इंडिया कंपनी के कब्जा में आइल। एहिजे के अर्थब्यवस्था पर्यटन आ खेती-किसानी पर टिकल बाटे, एकरे साथे-साथ कुछ किसिम के दवाई आ फोटोग्राफिक फिल्म (रील) के मैनुफैक्चरिंग एहिजे होखे ला; कई ठो फिलिम सभ के शूटिंग के लोकेशन के रूप में भी एह जगह के बीछल जा चुकल बा। एकरा के पॉपुलर नाँव "क्वीन ऑफ़ हिल स्टेशंस" (हिल स्टेशन सभ के रानी) आ "क्वीन ऑफ़ वेस्टर्न घाट्स" (पच्छिमी घाट के रानी) से बोलावल जाला। ई मद्रास प्रेसिडेंसी के गर्मी के सीजन के राजधानियो रहल।
नाँव
एकरे नाँव के बारे में सटीक जानकारी नइखे। नाँव के पहिला लिखित परमान मार्च 1821 में मद्रास गैजेट नाँव के अखबार के लिखल एगो चिट्ठी में Wotokymund हिज्जे के साथे मिले ला। मानल जाला कि पुराना समय में ई ओट्टकल मंडू कहल जाय। इहो अनुमान लगावल जाला कि नाँव उदगमंडलम रहे जे बाद में, ब्रिटिश काल में, बदल के ऊटकमंड भ गइल, जे अउरियो बाद में छोट हो के ऊटी भइल।
नाँव के पहिला हिस्सा संभव बा कि नीलगिरी परबत के बिचला हिस्सा के लोकल नाँव के बिगड़े से बनल हवे। ऊट्टा-कल के शाब्दिक अरथ "एक ठो पाथर" होखे ला। हो सके ला कि ई कौनों अइसन पबित्र पाथर रहल होखे जे लोकल टोडा लोग द्वारा मानल जात होखे। दुसरा हिस्सा मंड टोडा भाषा के मांडू शब्द के बिगड़ल रूप हवे जेकर अरथ गाँव होला।
ऊटी नीलगिरि के परबत में बा; खुद नीलगिरि (नीला परबत) कुरुंजी नाँव के एगो फूल से आवे ला जे एह परबत पर लमहर समय (बारह बरिस) के बाद फुलाला आ पूरा ढाल सभ के नीलछाहूँ क देला।
इतिहास
उदगमंडलम् मूल रूप से आदिवासी लोगन के इलाका रहल आ एहिजे तमिल, टोडा, कोटा, ईरुला, आ कुरुंबा जनजाति के लोग रहे।
1818 में असिस्टेंट जे. सी. विश आ एन. डब्लू. किंडर्सले लोग जे जॉन सुलिवान, ओह समय के कोयंबटूर के जिला कलेक्टर, के सहजोगी रहल, ऊटी के जात्रा कइलें लोग आ रिपोट जमा कइल लोग। सुलिवान कोटागिरी के उत्तर में दिम्बाती में जनवरी 1819 में कैंप कइलें आ एकरे सुन्दरता के चकित रहि गइलें। मई 1819 में टोडा लोग एह क़स्बा के कुछ हिस्सा सुलिवान के दे दिहल आ ऊ दिम्भाती में आपन बंगला बनवावे शुरू कइलें। एही साल ऊ सिरुमुगाई से दिम्भाती खातिर रोड के निर्माण सुरू करववलें रो मई 1823 में बन के तइयार भइल आ बाद में 1830-32 में कुन्नूर ले बढावल गइल।
अरानमोर महल जे ऊटी में बा, मद्रास प्रेसिडेंसी के राजधानी के रूप में काम करे गर्मी के सीजन खाती।ई ब्रिटिश अधिकारी लोग एहिजे आवे जब गर्मी के सीजन होखे आ ई पापुलर रिजार्ट बन गइल। सिपाही लोगन के तरोताजा होखे खातिर वेलिंगटन भेजल जाय। अब्बो वेलिंगटन भारतीय सेना के मदरास रेजिमेंट के घरेलू अस्थान हवे। भारत के आजादी के बाद ऊटी के हिल स्टेशन के रूप में बिकसित कइल गइल।
लोकेशन
ऊटी नीलगिरि के पहाड़ी पर समुंद्र तल से 2240 m के ऊँचाई पर बसल कस्बा हवे।
जलवायु
ऊटी के जलवायु उपोष्णकटिबंधी हाइलैंड जलवायु वाला इलाका हवे जे कोपेन के जलवायु बर्गीकरण में Cwb प्रकार में आवे ला। भले ई उष्णकटिबंध के क्षेत्र में होखे, एकरे बावजूद इहाँ के मौसम साल भर सुहावन आ बसंत नियर रहे ला। हालाँकि, जनवरी-फरवरी में रात के तापमान ठंढा होखे ला। सालों भर औसत तापमान लगभग बरोबर रहे ला; सालाना औसत हाई टेम्परेचर 17 - 20 C आ औसत लो टेम्परेचर लगभग 5 - 12 C के बीचा में रहे ला।
अबतक ले के सभसे बेसी रिकार्ड तापमान ऊटी में 28.5 C रहल बा जे एह उष्णकटिबंधी क्षेत्र में पड़े वाला जगह खातिर कम्मे बाटे आ दक्खिनी एशिया के हिसाब से एकरा के ठंढा मानल जा सके ला। बरसात के सीजन एहिजा ठंढा आ तेज बयार भरल रहे ला। हवा के चलते ठंढा (विंड चिल प्रभाव) दिन में 5 C के एहसास करावे वाला हो सके ला। हवा एहिजा सालों भर तेज बहे ले। इहाँ रिकार्ड कइल गइल सभसे कम तापमान -2 C रहल बा। एहिजे सालाना औसत बरखा 1050 mm होखे ला आ दिसंबर से मार्च के मौसम सूखल रहे ला।
देखे-घूमे लायक जगह
ऊटी एगो लोकप्रिय पर्यटन स्थल हवे जहाँ शहर आ आसपास के कई जगह बाड़ी सऽ।
बगइचा आ पार्क
सरकारी गुलाब के बगीचा (पहिले सेंटेनरी गुलाब पार्क) भारत के सभसे बड़ गुलाब के बगीचा हवे। ई ऊटी शहर के विजयनगरम में एल्क हिल के ढलान पर स्थित बा। 2,200 मीटर (7,200 फीट) के ऊंचाई पर बा। आज ई बगीचा देश के सभसे बड़ गुलाब के संग्रह में से एक बाटे जहाँ 2,800 कल्टीवेर सभ के 20,000 से ढेर किसिम के गुलाब के संग्रह बाटे। एह संग्रह में हाइब्रिड टी गुलाब, मिनीएचर रोज़, पॉलियान्थास, पपाजेना, फ्लोरिबुंडा, रैम्बलर्स, याकिमोर आ करिया आ हरियर जइसन असामान्य रंग के गुलाब शामिल बा.
8.9 हेक्टेयर (22 एकड़) के ऊटी वनस्पति उद्यान के बिस्तार 1847 में भइल आ एकर रखरखाव तमिलनाडु सरकार द्वारा कइल जाला। वनस्पति उद्यान रसीला, हरियर, आ बढ़िया से रखरखाव कइल गइल बा। हर मई में दुर्लभ पौधा प्रजाति के प्रदर्शनी के संगे फूल शो के आयोजन कईल जाला। एह बगीचा सभ में लगभग एक हजार प्रजाति के पौधा, झाड़ी, फर्न, पेड़, हर्बल आ बोनसाई पौधा सभ के बिदेसी आ देशी दुनों प्रजाति पावल जालीं। एह बगीचा में 20 मिलियन साल पुरान जीवाश्म वाला पेड़ बा।
हिरण पार्क ऊटी झील के किनारे स्थित बा। उत्तराखंड के नैनीताल के चिड़ियाघर के छोड़ के ई भारत के सभसे ऊँच ऊँचाई वाला चिड़ियाघर हवे। ई पार्क कई प्रजाति सभ के हिरण आ अउरी जानवर सभ के रखे खातिर बनावल गइल
करुणा
करुणा संस्कृत शब्द के अर्थ होला केहू पीड़ित व्यक्ति के खातिर दया के भावना रखल, ओकर मदद करे के इच्छा रखल। ई मनुष्य के एगो सद्गुण मन जाला। भारतीय परंपरा में दया, करुणा आ अनुकंपा तीन गो मिलत जुलत शब्द के प्रयोग होला जिनहन के अरथ में मामूली अंतर बाटे।
फोर्ड जीपीए
फोर्ड जी॰पी॰ए॰ एगो एम्फीबियस वाहन रहे जवन फोर्ड के जीप (फोर्ड जी॰पी॰डब्लू॰)के सुधारल मॉडल रहे।
अल्ला
अल्ला भा अल्लाह الله) ईश्वर भा भगवान खाती अरबी भाषा के शब्द हवे, आमतौर पर भोजपुरी में एकर उच्चारण अल्ला होला आ ई इस्लाम धर्म माने वाला मुसलमान लोग के ईश्वर के अरथ में इस्तेमाल होला; अइसने अंग्रेजी में भी बा।  ई शब्द अरबी भाषा के अल-इलाह से निकसल बतावल जाला जेकर मतलब होखी "ईश्वर" भा अंग्रेजी में "दि गॉड" आ ई एल आ एलाह से संबंधित मानल जाला जे हिब्रू आ अरामाइक भाषा में ईश्वर के नाँव हवन।
अरब के लोग द्वारा "अल्लाह" शब्द के इस्तमाल इस्लाम से पहिलहूँ होखत रहे। कहे के मतलब कि अरब इलाका में ई मुसलमान लोग के ईश्वर आ अरब के क्रिस्तान लोग द्वारा भी अपना ईश्वर खाती इस्तेमाल होखत रहे।
शेर शाह सूरी
शाह सूरी(𑂬𑂵𑂩 𑂬𑂰𑂯 𑂮𑂴𑂩𑂲) (1486 - 22 मई 1545) उत्तर भारत में सूरी साम्राज्य के संस्थापक रहलें। एह साम्राज्य के राजधानी सासाराम रहल। शेर शाह एक मूल रूप से पख्तून अफगानी रहलें आ 1540 में मुगलन से सत्ता हासिल कइलेन। एक ठो दुर्घटना में उनके मौत के बाद उनके लड़िका इस्लाम शाह सत्ता पवलें। राजा बने से पहिले ई मुगल सेना मे एगो सपिही रहन, फेर ई बाबर के पूत हुमायूँ के हरा के अपने राजा बन जा तताड़ऽन।
आपन सात बछर के राज मे ई बहुते नीमन नीमन काज कईलन आ परिवर्तन कइलन। हीनकर कुछु कुछु काज के मुगल राजा लोग, जइसे अकबर आगे बढ़वलस। ई हुमायूँ के दिना पनाह नगर के बिकास कइलन आ होकर नांव शेरगढ़ धइलन आ पाटलिपुत्र जेेकर सतमा सदी मे ओरा गइल रहे होके फेर से थापित कइलन।
जिनगी
शेर शाह सूरी एगो पशतुन कुल मे सासाराम जनमल रहन, जेवन की अबही बिहार मे बाटे। हिनकर उपनाँव पश्तुन के सुर जात से लिहल बाटे। कहल जाला जे, हीनकर नांव शेर एह से पड़ल काहे कि ई जहिया सेयान रहन तहिया एक हाली एगो बाघ से लड़ल रहन आ होके मुवा दिहले रहन।  हिनकर आजा इब्राहिम खान सुरी एगो जागीरदार रहन। ई मियां हसन खान सुरी के आठ गो पुत मे से एगो रहन।
लईकाई मे फरीद आपन घरे से भाग गइलन, जब हुनकर पिता, हसन खान के ई बात पता लगाल जे उ जौनपुर के राजा जमाल खान लगे गइल बाड़न तऽ ऊ जमाल के एगो पाती लीखलन आ कहलन:
"फरीद खान, हमरा से खिसिया के, बिना केवनो कारन के रउरा लगे चलि गइल बाड़ें। हमरा रउवा प पूरा बिस्वास बा जे रउवा हुनका के मना लिहब, आ बिदा कऽ दिहब; बाकिर जदि उ राऊर बाति नइखन सुनत, आ नइखन आवत, तऽ हमरा बिस्वास बा जे रउवा हुनकरा अपना भीरी धऽ लिहब, हम आसा करब जे ओहिजा हुनका धरम के सिख मिली"
जमाल खान, फरीद से घरे जाए के कहलन बाकिर फरीद ई बात ना सकरलें, एगो दोसर पाती मे उ लिखलन:
"जदि हमार बाबूजी चाहऽतानी जे हम सिक्खा लिहीं, तऽ एह नगर मे ढेर पढ़ल लिखल जन बा: हम एहिजा पढ़ब"
बिहार आ बंगाल के बीजऽय
शेर शाह बिहार के मुगल प्रशासक, बहर खान लोहनी, ला काम कईल चालू कइलन। हुनकर बीरता के चलते बहर खान हुनकरा शेर खान कहत रहन। बहर खान के मुवला के बाद, शेर खान, जमाल खान के प्रतिनिधी राजा बनलन। बादि मे शेर खान के बढ़त तागत के देखि के जमाल खान बंगाल के सुल्तान गियासुद्दीन मुहम्मद शाह के मदद मंगलन। गियासुद्दीन शाह, इब्राहिम खान के नेतृत्व मे आपन सेना भेजलन, बकीर शेर खान उज्जैनीया राजपूतन संघे मिली के, 1534 मे, सूरजगढ़ के जुध मे ओह सेना ले जीत गइलन। एकरा बादि बिहार प हुनकर अधिकार हो जाता।
1538 मे शेर खान, बंगाल प आक्रमन कइलन आ मुहम्मद शाह के हरा देलन, बाकिर हुमायूँ के चलते ओह राज प ऊ कब्जा ना कई पइलन। 26 जुन 1539 के, शेर खान आउर हुमायूँ मे चउसा के जुध भइल जेहमे शेर खान जई भइलन। मई 1540 मे शेर खान, हुमायूँ के फेर कन्नौज मे हरइलन आ हुमायूँ के भारत छोरे पड़ल।
मालवा के बीजऽय
1537 मे गुजरात के बहादुर शाह मे मूवला के बादि, मालवा कर नवका राजा कादिर शाह बनलन।
मारवाड़ के बीजऽय
1543 मे शेर शाह सूरी एगो 80,000 लड़ाका वाला बिसाल सेना लेके मरवाड़ के राजा मालदेव राठौर से जुध कइलन आ हुनकरा हरा देलन आ जोधपुर प अधिकार हासिल कई लिहलन।
राज काज
शेर शाह सूरी तीन परकार के सिकका चलवलें। शेर शाह से पहिले रूपिया चानी के सिक्का के कहल जात रहे बाकिर शेर शाह सूरी, एक रूपिया मे लागे वाला चानी के भार के निश्चित (178 ग्राम) कई दिहलन, एही रूपिया आजो भारत के मुद्रा बाटे। रूपिया भारत संघे नेपाल, इंडोनेशिया, मालदीव, मॉरिशस, पाकिस्तान आ श्रीलंका के मुद्रा बाटे। सोना के सिक्का मुहर कहात रहे आ होकर भार 169 ग्राम होखत रहे आ तामा के सिक्का के पईसा कहल जात रहे।
शेर शाह जी.टी.रोड के फेर से बनवलन आ होके राहे आजम कहलन जवन अफगान से बांग्लादेश के जोड़त रहे।
बरकाकाना
बरकाकाना भारत के झारखंड राज्य में एक ठो कसबा बाटे।
जायस
जायस भारतीय राज्य उत्तर प्रदेश के अमेठी जिला में एगो कस्बा बाटे। अमेठी के जिला बने से पहिले ई रायबरेली जिला में पड़े। ई एगो नगर पालिका परिषद हवे आ इहाँ के जनसंख्या लगभग 26,000 बा।
भूगोल
जायस के लोकेशन 26.25°N, 81.53°W पर बा, आ ई समुंद्र तल से लगभग 101 m के ऊँचाई पर स्थित बा। शहर रायबरेली से सुल्तानपुर (वाया गौरीगंज) जाए वाली सड़क पर रायबरेली से पूरुब आ गौरीगंज से पच्छिम ओर पड़े ला। उत्तर ओर जगदीशपुर आ दक्खिन में सलोन नियर कस्बा से भी सड़क मार्ग से जुड़ाव बा।
ई जगह उत्तरी भारत के गंगा-जमुना के मैदान के लगभग बीचोबीच पड़े ला आ इहाँ के जलवायु कोपेन के बर्गीकरण के हिसाब से Cwg प्रकार के हवे जहाँ जनवरी सभसे ठंडा आ मई जून सभसे गरम महीना होला; साल के मुख्य बरखा, मानसून आवे पर बीच जून से सुरू हो के सितंबर ले होले आ अगस्त सभसे ढेर बरखा वाला महीना होला, जबकि कुछ बरखा जाड़ा में पच्छिमी बिछोभ द्वारा होले।
जनसांख्यिकी
जनगणना आँकड़ा के मोताबिक, जायस नगर पालिका परिषद के कुल जनसंख्या 26,735 रहल जेह में 13,846 मरदाना आ 12,889 जनाना लोग के संख्या रहल।
0-6 बरिस के उमिर बर्ग में जनसंख्या 3,579 (कुल जनसंख्या के 13.39%) रहे। शहर में मानव लिंगानुपात 931 रहल जे उत्तर प्रदेश के औसत 912 से ढेर रहे; हालाँकि, शिशु लिंगानुपात खाली 891 दर्ज कइल गइल जे राज्य के औसत 902 से कम रहल। शहर में साक्षरता के दर 62.42% रहे जे राज्य के औसत 67.68% से कम रहे आ एह में मरदाना लोग के साक्षरता लगभग 69.80% आ औरतन के साक्षरता 54.54% दर्ज कइल गइल बा।
लोग
जायस के परसिद्धि इहाँ निवास करे वाला कवी मालिक मुहम्मद जायसी के कारण हवे। कुछ बिद्वान लोग इहो माने ला कि जायसी इहाँ के मूल निवासी ना रहलें बलुक पाहुन के रूप में नेवासा प रहें। जायसी के परसिद्धि सूफी कवी आ पीर के रूप में हवे आ इनके प्रसिद्ध रचना पद्मावत हवे जे अवधी भाषा में लिखल गइल रचना हवे। जायसी के, हिंदी साहित्य - जेह में हिंदी पट्टी के कई भाषा-बोली सभ के साहित्य के सड़मेंड़ रूप से सामिल कइल जाला, के भक्ति काल के प्रमुख कवी लोग में गिनल जाला।
अन्य लोग में काँग्रेस पार्टी के राजीनीतिक नेता सैयद सिब्ती राज़ी, जे झारखंड आ आसाम के गवर्नर रह चुकल बाड़ें, आ हिंदी सिनेमा के कलाकार लीला मिश्रा (फिलिम शोले में मौसी के रोल करे वाली) के नाँव उल्लेख जोग बा।
अक्रोध
अक्रोध (संस्कृत शब्द) के अरथ होला "गुस्सा या खिनिस के भावना से मुक्त"। ई भारतीय परंपरा में एगो सद्गुण मानल जाला।
बॉलीवुड
हिंदी सिनेमा भारत में हिंदी सिनेमा के मुंबई (पुरान नाँव - बम्बई) में अस्थापित चलचित्र उद्योग के कहल जाला।
बारुघुटु
बारुघुटु भारत के झारखंड राज्य में एक ठो कसबा बाटे।
जाति (बहुअर्थी)
जाति के नीचे दिहल अरथ हो सकेला: